N á r o d n á r a d a  S l o v e n s k e j r e p u b l i k y

IV. volebné obdobie

N Á V R H

**Zákon**

z...........................2006

ktorým sa mení a dopĺňa zákon 597/2003 Z. z. o financovaní základných škôl, stredných škôl a školských zariadení v znení neskorších predpisov

 Národná rada Slovenskej republiky sa uzniesla na tomto zákona:

**Čl. I**

 Zákon č. 597/2003 Z. z. o financovaní základných škôl, stredných škôl a školských zariadení v znení neskorších zmien sa mení a dopĺňa takto:

**Bod 1** V §4 odsek 9 znie 2.veta:

 Zriaďovateľ štátnej školy pridelí na kalendárny rok každej zo škôl finančné prostriedky v sume najmenej 85% určenej z časti normatívneho príspevku pre školu na kalendárny rok podľa odseku 2 zodpovedajúcej osobným nákladom a v sume najmenej 85% určenej z časti normatívneho príspevku pre školu na kalendárny rok podľa odseku 2 zodpovedajúcej prevádzkovým nákladom.

**Bod 2** V §9 odsek 1 znie 1.veta:

 V období rokov 2004 až 2008 včítane dostane každý zo zriaďovateľov štátnych škôl pri prideľovaní finančných prostriedkov podľa § 4 ods.1 finančné prostriedky najmenej vo výške garantovaného minima.

**Bod 3** V §9 odsek 2 znie 1.veta:

 V rozpočte na roky 2004 až 2008 včítane sa každoročne vyčleňuje v kapitole ministerstva rezerva, ktorá je určená na prechodné zmierňovanie rozdielov vyplývajúcich z uplatňovania tohto zákona.

**Čl. II**

**Bod 1** § 11 znie:

Účinnosť

Tento zákon nadobúda účinnosť 1. januára 2007.